./data/phi0914/phi00137/phi0914.phi00137.perseus-lat1.xml
legati ab       Thyatira et Magnesia ab Sipylo ad dedendas urbes venerunt   Antiochus cum paucis fugiens, in ipso itinere pluribus       congregantibus se, modica manu armatorum media ferme nocte Sardis concessit             inde, cum audisset Seleucum filium et       quosdam amicorum Apameam progressos, et ipse quarta vigilia cum coniuge ac filia       petit Apameam, Xenoni tradita custodia urbis, Timone Lydiae praeposito;            quibus spretis consensu oppidanorum et       militum, qui in arce erant, legati ad consulem missi sunt   sub idem fere tempus et ab Trallibus et       a Magnesia, quae super Maeandrum est, et ab Epheso  ad dedendas urbes venerunt   reliquerat       Ephesum Polyxenidas audita pugna, et classi usque ad Patara Lyciae pervectus,       metu stationis Rhodiarum navium, quae ad Megisten erant, in terram egressus cum       paucis itinere pedestri Syriam petit   Asiae       civitates in fidem consulis dicionemque populi Romani sese tradebant  Sardibus       iam consul erat; eo et P Scipio ab Elaea, cum primum pati laborem viae potuit, venit